लखनऊ. गृहमंत्री राजनाथ सिंह शनिवार को अपने संसदीय क्षेत्र लखनऊ पहुंचे। यहां जन संवाद कार्यक्रम में राजनाथ सिंह ने अटल शासन की उपलब्धियां गिनाईं। उन्होंने कहा, ''अमेरिका के राष्ट्रपति बराक ओबामा भारत आए थे। तो उन्होंने संसद में कहा था कि 'भारत उभरता हुआ देश नहीं, बल्कि उभर चुका देश है।' जब लोगों ने इसका कारण पूछा तो उनहोंने बताया कि अटलजी के शासन के दौरान भारत की अर्थव्यवस्था तेजी से आगे बढ़ी थी। भारत ने तेजी से विकास किया है।''
'अटल के सुशासन को बढ़ा रहे मोदी'
सुशासन सप्ताह के उद्घाटन अवसर पर राजनाथ सिंह ने कहा, ''वाकई उन 6 साल में मंहगाई नहीं बढ़ी थी। अटलजी को पता था कि गांव के विकास के बिना देश का विकास संभव नहीं है। अटल सरकार के दौरान ही पहली बार आदिवासी मंत्रालय और सूचना विभाग बनाया गया। इससे पता चलता है कि छोटी-छोटी बातों से लेकर तकनीक के प्रति भी वह कितने सजग रहते थे। अटलजी के सु-शासन को ही पीएम मोदी आगे बढ़ा रहे हैं।''
'अटलजी को दुनिया जानती है'
राजनाथ सिंह ने कहा, ''अटल शासन में हुए कामों के कारण पूरा विश्व उन्हें जानता है। वह पीछले 8-9 सालों से अस्वस्थ हैं, लेकिन इसके बावजूद जो स्नेह उन्हें हासिल है वह राजनीति में किसी दूसरे को नहीं मिली है। जब वह पीएम बने भी नहीं थे तभी लोगों ने उनमें पीएम बनने के गुण देख लिए थे। सांकेतिक भाषा में कैसे बात की जाए यह लोगों को अटलजी से सीखना चाहिए।''
समाज बदलने की बात कहते थे अटलजी
पूर्व सांसद लालजी टंडन ने कहा, ''अटल जी कहते थे कि समाज को बदले बिना राज्य काे नहीं बदला जा सकता है। इसके लिए दैविक(पर्यावारण की रक्षा), भौतिक (हर कोई सुखी हो) और दैहिक (हर कोई स्वस्थ) तीन सूत्र जरूरी है। उनकी सोच में अर्थनीति के साथ समाजिक सोच भी थी।''
आगे की स्लाइड्स में देखिए, फोटो...
hin_Deva hin_Deva hin_Deva hin_Deva hin_Deva hin_Deva hin_Deva hin_Deva